આથી 20 દિવસ પહેલા ઉસ્માનભાઇએ રૂપિયા 20 લાખ આંગડીયા દ્વારા મોકલી આપ્યા હતા. જ્યારે ખાડીયા-જમાલપુર બેઠક માટે ભુષણ ભટ્ટના નામની જાહેરાત થતા ઉસ્માનભાઇને આંચકો લાગ્યો હતો. આ બાબતે રાહુલને ફોન કરતા તેણે સંતોષકારક જવાબ આપ્યો નહોતો અને રૂપિયા 20 લાખ પરત કરવાની પણ ના પાડી દીધી હતી. જેથી આ અંગે શનિવારે મોડી સાંજે ઉસ્માનભાઇ ઘાંચીએ અમદાવાદ ક્રાઇમ બ્રાંચમાં છેતરપીંડી અને વિશ્વાસઘાતની ફરિયાદ આઇપીસીની કલમ 406 અને 420 હેઠળ નોંધાવી હતી. આ અંગે પીએસઆઇ એસ.જે.જાડેજાએ તપાસ શરૂ કરી છે. ઉલ્લેખનીય છે કે, ઉસ્માનભાઇ ઘાંચીનું નામ ઉમેદવાર તરીકે મોખરે હતું, ત્યારે પોલીસ માની રહી છે કે કોઇએ આ તકનો લાભ લઇને આબાદ છેતરપીંડી કરી છે.